Saksan liittotasavallan aloite neuvoston puitepäätöksen tekemiseksi rahanväärennyksen estämiseksi annettavan rikosoikeudellisen suojan vahvistamisesta euron käyttöönoton yhteydessä



Virallinen lehti nro C 322 , 10/11/1999 s. 0006 - 0007



Saksan liittotasavallan aloite neuvoston puitepäätöksen tekemiseksi rahanväärennyksen estämiseksi annettavan rikosoikeudellisen suojan vahvistamisesta euron käyttöönoton yhteydessä (1999/C 322/04) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 31 artiklan e alakohdan ja 34 artiklan 2 kohdan b alakohdan, ottaa huomioon Saksan liittotasavallan aloitteen, ottaa huomioon Euroopan parlamentin lausunnon(1), muistuttaa mieliin euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(2), jossa vahvistetaan, että euromääräinen käteinen raha lasketaan liikkeeseen 1 päivästä tammikuuta 2002 alkaen, ja velvoitetaan osallistuvat jäsenvaltiot säätämään oikeasuhteiset seuraamukset väärien euroseteleiden ja -metallirahojen valmistamisesta ja niiden väärentämisestä, ottaa huomioon 23 päivänä heinäkuuta 1998 annetun komission tiedonannon neuvostolle, Euroopan parlamentille ja Euroopan keskuspankille: "Euron suojelu, väärentämisen torjunta", ottaa huomioon 17 päivänä marraskuuta 1998 annetun Euroopan parlamentin päätöslauselman 23 päivänä heinäkuuta 1998 annetusta komission tiedonannosta neuvostolle, Euroopan parlamentille ja Euroopan keskuspankille: "Euron suojelu, väärentämisen torjunta"(3), ottaa huomioon 7 päivänä heinäkuuta 1998 annetun Euroopan keskuspankin suosituksen toimenpiteistä eurosetelien ja -metallirahojen oikeudellisen aseman turvaamiseksi(4), ottaa huomioon väärän rahan valmistamisen vastustamiseksi 20 päivänä huhtikuuta 1929 tehdyn kansainvälisen yleissopimuksen ja sen pöytäkirjan määräykset, katsoo, että euroon liittyy aivan erityinen väärennysriski sen maailmanlaajuisen merkityksen vuoksi, on tietoinen siitä, että jo nyt on tullut esille euroon kohdistuvia vilpillisiä toimia, katsoo, että olisi varmistuttava siitä, että euro suojataan aiheellisella tavalla kaikissa jäsenvaltioissa tehokkain rikosoikeudellisin toimenpitein jo ennen kuin eurorahojen liikkeeseenlasku alkaa 1 päivänä tammikuuta 2002, ja ottaa huomioon 28 päivänä toukokuuta 1999 annetun neuvoston päätöslauselman rahanväärennyksen estämiseksi annettavan rikosoikeudellisen suojan vahvistamisesta euron käyttöönoton yhteydessä(5) siihen kuuluvine ohjeineen sitovan oikeudellisen välineen luomiseksi, ON TEHNYT SEURAAVAN PUITEPÄÄTÖKSEN: 1 artikla Tässä puitepäätöksessä tarkoitetaan: - "yleissopimuksella" väärän rahan valmistamisen vastustamiseksi 20 päivänä huhtikuuta 1929 tehtyä kansainvälistä yleissopimusta ja sen pöytäkirjaa, - "rahalla" paperirahaa setelit ja metalliraha mukaan lukien, sikäli kuin se on laskettu liikkeeseen lain perusteella. 2 artikla 1. Tämän puitepäätöksen tavoitteena on täydentää yleissopimuksen määräyksiä seuraavien määräysten mukaisesti ja helpottaa niiden soveltamista jäsenvaltioissa. 2. Tämän vuoksi ne jäsenvaltiot, jotka eivät vielä ole liittyneet yleissopimukseen, sitoutuvat liittymään siihen. 3. Sopimukseen perustuvat velvoitteet säilyvät muuttumattomina. 3 artikla 1. Jokainen jäsenvaltio toteuttaa tarvittavat toimenpiteet sen varmistamiseksi, että yleissopimuksen 3 artiklan 1-4 kappaleessa mainitut toimet, sellaisina kuin ne ovat laajennettuina tämän puitepäätöksen 4-7 artiklan mukaisesti, ovat myös toimivaltaisten viranomaisten oikeutta rahan liikkeeseen laskemiseen rikkoen valmistettavan tai valmistetun rahan osalta rangaistavia tekoja. 2. Jokainen jäsenvaltio toteuttaa tarvittavat toimenpiteet sen varmistamiseksi, että yleissopimuksen 3 artiklassa mainitut toimet, sellaisina kuin ne ovat laajennettuina tämän puitepäätöksen 4-7 artiklan mukaisesti, ovat rangaistavia tekoja myös silloin, kun ne liittyvät rahaan, joka on tarkoitettu liikkeeseen laskettavaksi, mutta jota ei vielä ole laskettu liikkeeseen. 4 artikla Kuljettaminen, maastavienti, luovuttaminen toiselle henkilölle ja hankkiminen toiselle henkilölle on kansallisessa lainsäädännössä rinnastettava yleissopimuksen 3 artiklan 3 kohdassa tarkoitettuihin toimiin kyseisessä kohdassa mainittujen edellytysten mukaisesti. 5 artikla 1. Kansallisessa lainsäädännössä a) hologrammit ja muut rahanväärennyksen estämiseksi tarkoitetut rahan yksityiskohdat sekä b) tietokoneohjelmat ja muut ominaisuuksiensa kannalta rahan väärentämiseen tarkoitetut välineet on rinnastettava yleissopimuksen 3 artiklan 5 kohdassa tarkoitettuihin laitteisiin ja välineisiin kyseisessä kohdassa mainittujen edellytysten mukaisesti. 2. Yleissopimuksen 3 artiklan 5 kohdassa tarkoitettuihin toimiin on kansallisessa lainsäädännössä rinnastettava kyseisessä kohdassa mainittujen edellytysten mukaisesti siinä ja tämän artiklan 1 kohdassa tarkoitettujen laitteiden, esineiden ja välineiden hallussapito. 6 artikla Jokainen jäsenvaltio toteuttaa tarvittavat toimenpiteet sen varmistamiseksi, että yleissopimuksen 3 artiklassa tarkoitettuihin toimiin, sellaisina kuin ne ovat laajennettuina tämän puitepäätöksen 4 ja 5 artiklan mukaisesti, liittyy tehokkaita, suhteellisia ja vakuuttavia rikosoikeudellisia sanktioita vapausrangaistukset mukaan lukien, jotka voivat johtaa rikoksen johdosta tapahtuvaan luovuttamiseen. 7 artikla 1. Jokainen jäsenvaltio toteuttaa tarvittavat toimenpiteet toimivaltansa määrittelemiseksi yleissopimuksen 3 artiklan mukaisten rikosten osalta myös tämän puitepäätöksen 4 ja 5 artiklan mukaisten laajennusten yhteydessä, kun rikos on tehty kokonaisuudessaan tai osittain sen alueella, sanotun kuitenkaan rajoittamatta yleissopimuksen 8 ja 9 artiklan soveltamista. 2. Jokainen jäsenvaltio toteuttaa tarvittavat toimenpiteet toimivaltansa määrittelemiseksi yleissopimuksen 3 artiklan mukaisten euroon liittyvien rikosten osalta myös tämän puitepäätöksen 4 ja 5 artiklan mukaisten laajennusten yhteydessä, kun rikos on tehty sen alueen ulkopuolella ja kun se ei ole luovuttanut rikoksen tekijää, sanotun kuitenkaan rajoittamatta yleissopimuksen 8 ja 9 artiklan soveltamista. 3. Jos useilla jäsenvaltioilla on toimivalta ja mahdollisuus tehokkaaseen oikeuskäsittelyyn samoihin tosiseikkoihin perustuvan rikoksen osalta, kyseiset jäsenvaltiot tekevät yhteistyötä päättääkseen, mikä niistä toteuttaa rikoksen tekijän tai tekijöiden oikeuskäsittelyn, jotta rikosoikeudellinen käsittely voidaan mahdollisuuksien mukaan keskittää vain yhteen jäsenvaltioon. 8 artikla 1. Jäsenvaltiot toteuttavat tarvittavat toimenpiteet tämän puitepäätöksen määräysten toteuttamiseksi 31 päivään joulukuuta 2000 mennessä. 2. Jäsenvaltiot toimittavat neuvoston pääsihteeristölle, Euroopan yhteisöjen komissiolle ja Euroopan keskuspankille niiden säännösten tekstit, joilla niiden tästä puitepäätöksestä seuraavat velvoitteet saatetaan osaksi kansallista lainsäädäntöä. Neuvosto tutkii viimeistään 30 päivänä kesäkuuta 2001 näiden tietojen perusteella, ovatko jäsenvaltiot toteuttaneet tämän puitepäätöksen. 3. Järjestäytyneen rikollisuuden torjuntaan liittyvien kansainvälisten sitoumusten soveltamista kansallisella tasolla ja täytäntöönpanoa koskevan arviointijärjestelmän perustamista koskevan neuvoston 5 päivänä joulukuuta 1997 hyväksymän yhteisen toiminnan(6) mukainen erityisesti käytännön soveltamista koskeva arviointi on suoritettava viimeistään 31 päivänä joulukuuta 2004. Tehty ... Neuvoston puolesta Puheenjohtaja ... (1) Lausunto annettu ... (ei vielä julkaistu virallisessa lehdessä). (2) EYVL L 139, 11.5.1998, s. 1. (3) EYVL C 379, 7.12.1998, s. 39. (4) EYVL C 11, 15.1.1999, s. 13. (5) EYVL C 171, 18.6.1999, s. 1. (6) EYVL L 344, 15.12.1997, s. 7.